b'\n_START_ARTICLE_\nMuzej premogovni\xc5\xa1tva Velenje\n_START_SECTION_\nZgodovina ja\xc5\xa1ka \xc5\xa0kale\n_START_PARAGRAPH_\nPrve omembe nahajali\xc5\xa1\xc4\x8d lignita na obmo\xc4\x8dju vasi \xc5\xa0kale pri Velenju segajo v 18. stoletje, prva vrtanja v leto 1875, prvo jamsko odpiranje pa v leto 1887. V rovih ja\xc5\xa1ka \xc5\xa0kale so leta 1893 do\xc5\xbeiveli prvo ve\xc4\x8djo nesre\xc4\x8do, katere glavni razlog je bila uporaba vnetljivih svetilk. Od tedaj dalje so rudarji - knapje uporabljali bencinske varnostne svetilke - ziherce._NEWLINE_Kopanje premoga je potekalo ro\xc4\x8dno. Knapi so kopali premog z jamskimi sekirami, krampi, motikami in ga nakladali na vozi\xc4\x8dke, ki so jih vlekli jamski konji. _NEWLINE_Leta 1894 je v vas \xc5\xa0kale pri\xc5\xa1el slu\xc5\xbebovat za duhovnika Anton A\xc5\xa1kerc, ki je tam dobil navdih za Delav\xc4\x8devo pesem.\n_START_SECTION_\nVsebina muzeja\n_START_PARAGRAPH_\nMuzej je urejen na pribli\xc5\xbeno enem kilometru opu\xc5\xa1\xc4\x8denih rovov, do katerih se dostopa po originalnem "Starem ja\xc5\xa1ku" z 140 let starim dvigalom, katerega pogonski mehanizem- parni stroj je ohranjen v stolpu Starega ja\xc5\xa1ka. Stolp je bil zgrajen istega leta kot Eifflov stolp s podobno tehnologijo. Rudarska zgodba je prikazana z 18 prizori rudni\xc5\xa1kih ambientov- bela in \xc4\x8drna garderoba, prizivnica, rudarsko stanovanje iz obdobja 1930, skupaj z ohranjeno opremo in rudarji-lutkami pri opravljanju razli\xc4\x8dnih del zna\xc4\x8dilnih za izkopavanje premoga, ki jih spremljajo audio-vizualni prizori.  Muzej je povezan z danes aktivnimi, 50\xc2\xa0km dolgimi rovi rudnika Velenje.'